CELEX: C2006/294/17
Language: el
Date: 2006-12-02 00:00:00
Title: Υπόθεση C-17/05: Απόφαση του Δικαστηρίου (τμήμα μείζονος συνθέσεως) της 3ης Οκτωβρίου 2006 (αίτηση του Court of Appeal (Civil Division) –Ηνωμένο Βασίλειο– για την έκδοση προδικαστικής αποφάσεως) — B.F. Cadman κατά Health & Safety Executive (Κοινωνική πολιτική — Άρθρο 141 ΕΚ — Αρχή της ισότητας αμοιβών μεταξύ εργαζομένων ανδρών και γυναικών — Η αρχαιότητα ως κριτήριο για τον καθορισμό του ύψους της αμοιβής — Αιτιολόγηση βάσει αντικειμενικών στοιχείων — Βάρος αποδείξεως)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/10
            
         Απόφαση του Δικαστηρίου (τμήμα μείζονος συνθέσεως) της 3ης Οκτωβρίου 2006 (αίτηση του Court of Appeal (Civil Division) –Ηνωμένο Βασίλειο– για την έκδοση προδικαστικής αποφάσεως) — B.F. Cadman κατά Health & Safety Executive
   (Υπόθεση C-17/05) (1)
   
   (Κοινωνική πολιτική - Άρθρο 141 ΕΚ - Αρχή της ισότητας αμοιβών μεταξύ εργαζομένων ανδρών και γυναικών - Η αρχαιότητα ως κριτήριο για τον καθορισμό του ύψους της αμοιβής - Αιτιολόγηση βάσει αντικειμενικών στοιχείων - Βάρος αποδείξεως)
   (2006/C 294/17)
   Γλώσσα διαδικασίας: η αγγλική
   Αιτούν δικαστήριο
   Court of Appeal (Civil Division)
   Διάδικοι στην υπόθεση της κύριας δίκης
   B.F. Cadman
   κατά
   Health & Safety Executive
   
      Παρεμβαίνουσα: Equal Opportunities Commission
   Αντικείμενο της υποθέσεως
   Αίτηση για την έκδοση προδικαστικής αποφάσεως — Court of Appeal (Civil Division) — Ερμηνεία του άρθρου 141 ΕΚ — Ισότητα αμοιβών μεταξύ ανδρών και γυναικών εργαζομένων — Διάρκεια της απασχολήσεως που χρησιμοποιείται ως κριτήριο καθορισμού της αμοιβής και έχει διαφορετικά αποτελέσματα αναλόγως του φύλου των εργαζομένων
   Διατακτικό της αποφάσεως
   Το άρθρο 141 ΕΚ πρέπει να ερμηνευθεί υπό την έννοια ότι, στην περίπτωση κατά την οποία η χρησιμοποίηση του κριτηρίου της αρχαιότητας ως στοιχείου για τον καθορισμό των αμοιβών συνεπάγεται ανισότητες ως προς τις αμοιβές, για την ίδια εργασία ή εργασία ίδιας αξίας, μεταξύ των συγκρινόμενων ανδρών και γυναικών εργαζόμενων:
   
               —
            
            
               δεδομένου ότι, κατά κανόνα, η χρησιμοποίηση του κριτηρίου της αρχαιότητας είναι πρόσφορη για την επίτευξη του νόμιμου στόχου της ανταμοιβής της κτηθείσας εμπειρίας η οποία καθιστά τον εργαζόμενο ικανό να εκπληρώνει καλύτερα τις εργασιακές του υποχρεώσεις, ο εργοδότης δεν υποχρεούται να αποδείξει ειδικώς ότι η χρησιμοποίηση του κριτηρίου αυτού είναι πρόσφορη για την επίτευξη του εν λόγω στόχου όσον αφορά συγκεκριμένη απασχόληση εκτός εάν ο εργαζόμενος παρέχει στοιχεία ικανά να γεννήσουν σοβαρές αμφιβολίες για το πόσο κατάλληλη είναι για την επίτευξη του επιδιωκόμενου στόχου η χρησιμοποίηση, συναφώς, του κριτηρίου αυτού·
            
         
               —
            
            
               όταν χρησιμοποιείται, για τον καθορισμό της αμοιβής, ένα σύστημα επαγγελματικής κατατάξεως που βασίζεται σε αξιολόγηση της παρεχόμενης εργασίας, δεν απαιτείται να αποδειχθεί ότι ο κάθε εργαζόμενος προσωπικώς απέκτησε, κατά την συναφή περίοδο, εμπειρία που τον καθιστά ικανό να εκτελεί καλύτερα την εργασία του.
            
         
      (1)  ΕΕ C 69 της 19. 3. 2005.